Case ID: 1222513
Sentence 5: Belə ki, hazırkı mülki mübahisə üzrə iddiaçı qismində “xxxx” QSC-nin çıxış etməsinə baxmayaraq, iş üzrə iddia ərizəsi “xxxx” QSC tərəfindən deyil, İddiaçı MMC-nin nümayəndəsi – icraçı direktor Süleyman Bəkirov tərəfindən imzalanmışdır (i/v 6).Azərbaycan Respublikası Mülki Prosessual Məcəlləsinin 152.1.1-ci maddəsinə görə iddia ərizəsinin bu Məcəllənin 149-cu maddəsi ilə müəyyən olunmuş formasına və məzmununa riayət edilmədikdə, 152.1.2-ci maddəsinə görə iddia ərizəsi imzalanmadıqda və ya onu imzalamağa hüququ olmayan şəxs tərəfindən, yaxud xidməti vəziyyəti göstərilməyən şəxs tərəfindən imzalandıqda, 152.1.5-ci maddəsinə görə müəyyən edilmiş qaydada və məbləğdə dövlət rüsumunun ödənilməsini təsdiq edən sənəd təqdim edilmədikdə hakim iddia ərizəsini və ona əlavə edilmiş sənədləri geri qaytarır.